Rusia s-a oferit să-l vaccineze pe Donald Trump după ce a fost testat pozitiv.
Vladimir Putin anunța încă din luna august că Sputnik-V are efect împotriva virusului. Belarus este a doua țară unde au început testele pentru vaccinul Sputnik-V. Vaccinul este în faza a treia de teste.
Vaccin salvator sau cal troian? Asta se întreabă americanii după ce au aflat că Rusia vrea să-l ajute pe Donald Trump să scape de coronavirus.Șeful Institutului care a creat vaccinul Sputnik-V a făcut anunțul."Dacă își vor întoarce oficial fața către autoritățile din Rusia, îi vom putea ajuta", spune Alexander Gintsburg, șeful Institutului Gamaleya.Vaccinul este în faza a treia de teste. Până pe 11 august când a fost anunțat de președintele rus, vaccinul Sputnik V era unul dintre cele peste 100 de proiecte din întreaga lume.Este testat 80 de persoane, majoritatea personal militar. Acum a ajuns și în Belarus."În ciuda faptului că timpul a fost destul de scurt, ne-am asigurat că respectăm toate procedurile de siguranță. Vreau să subliniez că testele pentru vaccin au loc în mai multe centre, în special în Rusia. Noi avem un grup de 100 de voluntari", a spus Dmitry Pinevich, ministrul Sănătății din Belarus.Rusia nu este singura țară în faza treia a testării. Conform New York Times alte 11 vaccinuri au ajuns în această fază.